Hindistonning Bravo Pharmaceuticals kompaniyasi O‘zbekiston sog‘liqni saqlash vazirligi qoshidagi Respublika onkologiya ilmiy markazi bilan o‘zaro anglashuv memorandumini imzoladi. Tomonlar, ushbu memorandum doirasida onkologiya, radiologiya va ilmiy-tadqiqot sohalarida kadrlar almashinuvini yo‘lga qo‘yishni rejalashtirishgan.    Bundan tashqari, xavfli kasallikni erta aniqlash va unga aniq tashxis qo‘yishda yangi zamonaviy texnologiyalar joriy qilinadi. Shu bilan birga, malaka darslari, seminarlar o‘tkaziladi, hamkorlikda onkologik dorilar ishlab chiqiladi hamda O‘zbekistondagi onkologiya laboratoriyalari takomillashtiriladi.